CELEX: C2006/048/79
Language: sl
Date: 2006-02-25 00:00:00
Title: Zadeva T-448/05: Tožba, vložena  16. decembra 2005  — Oxley Threads proti Komisiji

25.2.2006   
            
            
               SL
            
            
               Uradni list Evropske unije
            
            
               C 48/42
            
         Tožba, vložena 16. decembra 2005 — Oxley Threads proti Komisiji
   (Zadeva T-448/05)
   (2006/C 48/79)
   Jezik postopka: angleščina
   Stranke
   
      Tožeča stranka: Oxley Threads Ltd (Ashton-Under-Lyne, Združeno kraljestvo) (zastopniki: G. Peretz, Barrister, M. Rees, K. Vernon, Solicitors)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               Razglasitev ničnosti člena 2(b) Odločbe Komisije z dne 14. septembra 2005 v zvezi s postopkom na podlagi člena 81 ES in člena 53 EGP v zadevi 38.337 — PO/Thread, kolikor tožeči stranki nalaga globo v višini 1,271 milijona EUR ali, podredno, zmanjšanje globe;
            
         
               —
            
            
               naj se Komisiji naloži plačilo stroškov.
            
         Tožbeni razlogi in bistvene trditve
   V izpodbijani odločbi je Komisija ugotovila, da je tožeča stranka poleg drugih podjetij kršila člen 81 ES in člen 53 EGP s tem, da je sodelovala pri sporazumih in usklajenih ravnanjih, ki so prizadeli trg avtomobilskih navojev v EGP. Zato je tožeči stranki naložila globo 1,271 milijona EUR.
   V utemeljitev svoje tožbe zoper izpodbijano odločbo tožeča stranka najprej navaja, da je Komisija pri odmeri osnovnega zneska globe kršila načeli enakega obravnavanja in sorazmernosti ter svoje smernice, saj ni upoštevala dejstva, da je tožeča stranka malo oziroma srednje podjetje ter, glede na vsak pokazatelj mnogo manjše podjetje kot katerikoli izmed ostalih udeležencev. Tožeča stranka trdi, da ji je Komisija odmerila enak osnovni znesek, kot dvema drugima udeležencema, ki sta glede na celotni promet od nje 71-krat večja. V istem kontekstu tožeča stranka ocenjuje, da Komisija ni upoštevala, da bi lahko globa očitno nesorazmeno škodovala tožeči stranki, niti ne dejstva, da je tožeča stranka v času kršitve šele postajala pomemben igralec pri dobavi avtomobilskih navojev kupcem v EGP zunaj Združenega kraljestva. Nazadnje tožeča stranka navaja, da je bila njena udeležba v kartelu, glede ugotovitve same Komisije in dokaze, manj pomembna in je manj vplivala na konkurenco, kot udeležba ostalih vpletenih podjetij, zlasti dveh podjetij za katera je bil odmerjen enak osnovni znesek.
   Tožeča stranka tudi zatrjuje, da je Komisija pri odmeri ustreznega osnovnega zneska kršila obveznost obrazložitve, da je kršila lastne smernice in storila očitno napako pri presoji, ko ni ustrezno upoštevala stopnje sodelovanja tožeče stranke ter, da je kršila lastne smernice, načelo enakega obravnavanja in storila očitno napako pri presoji, ko je zadevni kartel okvalificirala kot „zelo resno“ kršitev.